Տորպեդ

Տորպեդ ( - էլեկտրական կատվաձուկ), պայթուցիկ նյութի լիցք կրող ինքնաշարժ ինքնակառավարվող ստորջրյա սիգարաձև արկ։ Նախատեսված է հակառակորդի նավերը խոցելու և ջրագծի մոտ գտնվող օբյեկտները (նավամատույցներ, նավանորոգարաններ և այլն) կործանելու համար։ Տորպեդներով են զինված սուզանավերը, հակասուզանավային նավերը, էսկադրային ականակիրները, տորպեդային կատերները, ինչպես նաև ինքնաթիռները և ուղղաթիռները։ Տորպեդներն նավերից արձակվում են տորպեդային ապարատների միջոցով։ Տորպեդները լինում են․ 
 ըստ սնման աղբյուրի՝ ինքնավար և կաբելի միջոցով սնվող
 ըստ կրող օբյեկտի տիպի՝ նավային և ավիացիոն
 ըստ շարժիչի տիպի՝ շոգեգազային, էլեկտրական և ռեակտիվ
 ըստ մանևրման բնույթի՝ ուղիղ գնացող, մանևրող, լարերով հեռուստակառավարվող և ինքնուղղվող։ 
Տորպեդի իրանի երկարությունը 5,5-8,6 մ է և ավելի, տրամագիծը՝ 45-60 սմ։